[{"text_idx": "#000020", "text": "Eleni enw thema ymgyrch Diwrnod Rhyngwladol y Nyrsys yw: Llais i Arwain \u2013 Gweledigaetlh ar gyfer gofal iechyd i\u2019r dyfodol. Rydym yn llawn ymwybodol tros y flwyddyn aeth heibio o\u2019r effaith, y gwaith caled a\u2019r ymrodiad y mae nyrsys ar draws y byd wedi ei roi i\u2019r proffesiwn yn ystod cyfnod heriol. Rydym yn ymwybodol hefyd ein bod wedi colli sawl cydweithiwr nyrsio cydwybodol a gweithgar a gaiff eu cofio am eu hymrodiad eithriadol i\u2019r proffesiwn. Bydd yr hyn y mae pawb yn ei wneud, wedi gwneud a\u2019i gyflawni ar draws y proffesiwn nyrsio yn cael effaith ar ddyfodol gofal iechyd."}, {"text_idx": "#000022", "text": "Dyma ni nawr yn 2021 mewn man ble gallwn ni fod yn rhan o weledigaeth ar gyfer dyfodol gofal iechyd ym maes addysg nyrsio. Wrth inni ddathlu\u2019r hyn ddaw i\u2019r dyfodol, fe ddiolchwn i\u2019r holl staff gofal iechyd a\u2019r myfyrwyr nyrsio a weithiodd mor galed tros y flwyddyn ddiwethaf ym mhob cwr o\u2019r byd. Bydd yr heriau y gwnaethoch chi eu hwynebu yn cael effaith ar eich gyrfaoedd nyrsio. Rydym yn falch o\u2019r holl nyrsys dewr a thrugarog sydd wedi gweithio mor ddiflino o galed. Mae\u2019r ti\u0302m am ddweud DIOLCH. Gadewch inni fod yn rhan o adeiladu gweledigaeth ar gyfer ein gofal iechyd i\u2019r dyfodol drwy weithio gyda\u2019n gilydd i greu gweithlu\u2019r dyfodol. Rydym yn di\u0302m cyfeillgar ym Mhrifysgol Glyndw\u0302r ac yn falch o\u2019n hymagwedd gyfeillgar, gefnogol a thrugarog tuag at addysg nyrsio."}, {"text_idx": "#000023", "text": "Wrth iddi gael ei hanrhydeddu gyda theitl Nyrs y Frenhines dywed Chris O\u2019Grady, Arweinydd Proffesiynol Nyrsio ym Mhrifysgol Glyndw\u0302r: \u201cFel Nyrs y Frenhines, rydw i\u2019r un mor angerddol dros nyrsio, hyfforddi ac ansawdd ag yr oeddwn i ar ddechrau fy ngyrfa ac mae\u2019n fy ngwneud yn hynod falch o gael fy nghydnabod fel hyn\u201d."}, {"text_idx": "#000024", "text": "Mae hi\u2019n parhau: \u201cMae hi\u2019n gymaint o fraint gallu rhannu fy ngwybodaeth ac ymrwymiad i nyrsio drwy addysg nyrsio, yn enwedig ym Mhrifysgol Glyndw\u0302r\u201d."}]